CELEX: 32007D0510
Language: el
Date: 2007-07-17 00:00:00
Title: 2007/510/ΕΚ: Απόφαση της Επιτροπής, της 17ης Ιουλίου 2007 , για την τροποποίηση της απόφασης 2006/784/ΕΚ για την έγκριση μεθόδων ταξινόμησης σφαγίων χοίρου στη Γαλλία [κοινοποιηθείσα υπό τον αριθμό Ε(2007) 3419]

19.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 187/47
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 17ης Ιουλίου 2007
   για την τροποποίηση της απόφασης 2006/784/ΕΚ για την έγκριση μεθόδων ταξινόμησης σφαγίων χοίρου στη Γαλλία
   [κοινοποιηθείσα υπό τον αριθμό Ε(2007) 3419]
   (Το κείμενο στη γαλλική γλώσσα είναι το μόνο αυθεντικό)
   (2007/510/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρου (1), και ιδίως το άρθρο 5 παράγραφος 2,
   Εκτιμώντας τα ακόλουθα:
   
               (1)
            
            
               Η απόφαση 2006/784/ΕΚ της Επιτροπής (2) προβλέπει την έγκριση τριών μεθόδων ταξινόμησης σφαγίων χοίρων στη Γαλλία.
            
         
               (2)
            
            
               Η γαλλική κυβέρνηση ζήτησε από την Επιτροπή την έγκριση δύο νέων μεθόδων ταξινόμησης των σφαγίων χοίρων και υπέβαλε τα αποτελέσματα των δοκιμών τεμαχισμού που διεξήγαγε, καταθέτοντας το δεύτερο τμήμα του πρωτοκόλλου που προβλέπεται στο άρθρο 3 παράγραφος 3 του κανονισμού (ΕΟΚ) αριθ. 2967/85 της Επιτροπής, της 24ης Οκτωβρίου 1985, που θεσπίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρου (3).
            
         
               (3)
            
            
               Από την εξέταση της αίτησης αυτής προέκυψε ότι πληρούνται οι όροι έγκρισης των εν λόγω μεθόδων ταξινόμησης.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης χοιρείου κρέατος,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 1 πρώτο εδάφιο της απόφασης 2006/784/ΕΚ, προστίθενται τα ακόλουθα στοιχεία δ) και ε):
   
               «δ)
            
            
               το όργανο με την ονομασία “Autofom” και οι σχετικές μέθοδοι εκτίμησης, που περιγράφονται λεπτομερώς στο μέρος 4 του παραρτήματος·
            
         
               ε)
            
            
               το όργανο με την ονομασία “UltraFom 300” και οι σχετικές μέθοδοι εκτίμησης, που περιγράφονται λεπτομερώς στο μέρος 5 του παραρτήματος.».
            
         Άρθρο 2
   Η παρούσα απόφαση απευθύνεται στη Γαλλική Δημοκρατία.
   
      Βρυξέλλες, 17 Ιουλίου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 301 της 20.11.1984, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 3513/93 (ΕΕ L 320 της 22.12.1993, σ. 5).
   
      (2)  ΕΕ L 318 της 17.11.2006, σ. 27.
   
      (3)  ΕΕ L 285 της 25.10.1985, σ. 39. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1197/2006 (ΕΕ L 217 της 8.8.2006, σ. 6).
   
      ΠΑΡΑΡΤΗΜΑ
      Στο παράρτημα της απόφασης 2006/784/ΕΚ προστίθενται τα ακόλουθα μέρη 4 και 5:
      
         «ΜΕΡΟΣ 4
         AUTOFOM
         
                     1.
                  
                  
                     Τα σφάγια χοίρου ταξινομούνται με το όργανο που ονομάζεται “Autofom”.
                  
               
                     2.
                  
                  
                     Το όργανο είναι εφοδιασμένο με 16 μορφοτροπείς υπερήχων των 2 MHz (SFK Technology, K2KG) και πραγματοποιεί μετρήσεις σε απόσταση 25 χιλιοστόμετρων μεταξύ κάθε μορφοτροπέα.
                     Τα δεδομένα που λαμβάνονται με τη βοήθεια των υπερήχων περιλαμβάνουν μετρήσεις του πάχους του ραχιαίου λίπους και του πάχους των μυών.
                     Οι μετρούμενες τιμές μετατρέπονται σε εκτιμώμενη εκατοστιαία αναλογία άπαχου κρέατος από μία κεντρική μονάδα.
                  
               
                     3.
                  
                  
                     Η περιεκτικότητα του σφαγίου σε άπαχο κρέας υπολογίζεται με βάση 23 σημεία μέτρησης σύμφωνα με τον ακόλουθο τύπο:
                     
                                 
                                    Ŷ
                                 
                              
                              
                                 =
                              
                              
                                 
                                    69,4808 – 0,09178*X0 – 0,08778*X7 – 0,02047*X9 – 0,06525*X19 – 0,03135*X21 – 0,01352*X26 – 0,01257*X29 + 0,00660*X31 + 0,00726*X36 – 0,11207*X48 – 0,31733*X60 – 0,12530*X64 – 0,03016*X83 – 0,28903*X88 – 0,15229*X91 – 0,03713*X92 + 0,09666*X100 – 0,08611*X101 + 0,01797*X113 + 0,03736*X115 + 0,03356*X116 + 0,01313*X121 + 0,01547*X123
                                 
                              
                           όπου:
                     
                                 Ŷ
                              
                              
                                 =
                              
                              
                                 εκτιμώμενη εκατοστιαία αναλογία άπαχου κρέατος στο σφάγιο,
                              
                           X0, X7 … X123 είναι οι μεταβλητές που μετρούνται από το Autofom.
                  
               
                     4.
                  
                  
                     Η περιγραφή των σημείων μέτρησης και της στατιστικής μεθόδου παρατίθεται στο μέρος ΙΙ του πρωτοκόλλου της Γαλλίας που διαβιβάστηκε στην Επιτροπή σύμφωνα με τις διατάξεις του άρθρου 3 παράγραφος 3 του κανονισμού (ΕΟΚ) αριθ. 2967/85.
                     Ο τύπος ισχύει για τα σφάγια βάρους μεταξύ 45 και 125 kg.
                  
               ΜΕΡΟΣ 5
         ULTRAFOM 300
         
                     1.
                  
                  
                     Τα σφάγια χοίρου ταξινομούνται με το όργανο που ονομάζεται “UltraFom 300”.
                  
               
                     2.
                  
                  
                     Το όργανο είναι εφοδιασμένο με καθετήρα υπερήχων των 3,5 MHz (SFK Technology 3,5 64LA), μήκους 5 cm, και περιλαμβάνει 64 μορφοτροπείς υπερήχων. Το σήμα των υπερήχων μετατρέπεται σε ψηφιακό, αποθηκεύεται και αναλύεται από μικροεπεξεργαστή.
                     Οι μετρούμενες τιμές μετατρέπονται σε εκτιμώμενη εκατοστιαία αναλογία άπαχου κρέατος από το ίδιο το όργανο UltraFom.
                  
               
                     3.
                  
                  
                     Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                     
                        Ŷ = 66,49 – 0,891 G + 0,104 M
                     
                     όπου:
                     
                                 Ŷ
                              
                              
                                 =
                              
                              
                                 εκτιμώμενη εκατοστιαία αναλογία άπαχου κρέατος στο σφάγιο,
                              
                           
                                 G
                              
                              
                                 =
                              
                              
                                 πάχος του λίπους (συμπεριλαμβανομένου του δέρματος), σε χιλιοστόμετρα, το οποίο μετράται σε απόσταση 7 εκατοστόμετρων από τον άξονα συμμετρίας του σφαγίου, στο ύψος μεταξύ δεύτερης και τρίτης τελευταίας πλευράς, ακολουθώντας πορεία κάθετη προς το δέρμα,
                              
                           
                                 M
                              
                              
                                 =
                              
                              
                                 πάχος του μυός, σε χιλιοστόμετρα, το οποίο μετράται σε απόσταση 7 εκατοστόμετρων από τον άξονα συμμετρίας του σφαγίου, στο ύψος μεταξύ δεύτερης και τρίτης τελευταίας πλευράς, ακολουθώντας πορεία κάθετη προς το δέρμα.
                              
                           Ο τύπος ισχύει για τα σφάγια βάρους μεταξύ 45 και 125 kg.».